
PARLAMENTUL ROMÂNIEI
Camera  Deputaţilor

Comisia pentru industrii si servicii

Plx. 564/2013                                                                                                            Nr.4c-3/519

                                                                                                                                   17.12.2013                               

AVIZ

asupra propunerii legislative privind Clarificarea Statutului Pieţei RASDAQ şi al Pieţei Valorilor Mobiliare Necotate


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare cu propunerea legislativă privind Clarificarea Statutului Pieţei RASDAQ şi al Pieţei Valorilor Mobiliare Necotate, transmisă cu adresa nr. Plx. 564 din 2 decembrie 2013 şi înregistrată la comisie cu nr.4c-3/519/2013.

Senatul în calitate de primă Cameră sesizată, a respins această propunere legislativă  în şedinţa din 28 noiembrie 2013.

Iniţiativa legislativă are ca obiect clarificarea Statutului juridic al Pieţei RASDAQ şi a pieţei valorilor mobiliare necotate, administrate de către S.C. Bursa de Valori Bucureşti S.A., în sensul alinierii acestora la cerinţele MiFID şi ale Legii 297/2004 privind piaţa de capital, cu modificările ulterioare.

Soluţia propusă de reglementare a statutului juridic a  acestei pieţe este de calificare a Pieţei RASDAQ ca RASDAQ-ATS şi a pieţei valorilor mobiliare necotate, administrată de Bursa de Valori Bucureşti – B.V.B.

           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 784 din 24.07.2013.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă menţionată mai sus în şedinţa din data de  16.12.2013.                                                                                             

În urma dezbaterilor, membrii comisiei au hotărât, cu majoritate de voturi, să avizeze negativ iniţiativa lagislativă.
În raport de obiectul şi conţinutul său, proiectul de Lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională pentru acest proiect de lege.
PREŞEDINTE,

Iulian Iancu
Consilier parlamentar,

Viorica Petraşcu

